**LATVIJAS SPORTA PEDAGOĢIJAS AKADĒMIJA**

|  |  |  |  |
| --- | --- | --- | --- |
|

|  |  |
| --- | --- |
|

|  |
| --- |
| **REĢISTRĒTS LSPA**ar **Nr**. **109**Datums: **10.02.2023.** |

 |

 | Grozījumi apstiprināti LSPA Padomē2023.gada .........………., protokols Nr. ….APSTIPRINĀTALSPA Senāta sēdē2020.gada 1.oktobrī, protokols Nr.2*Ar grozījumiem, kas saskaņoti Senāta sēdē* *2023.gada 9.februārī, protokols Nr.6* |

**LSPA ATTĪSTĪBAS stratēģijas izstrādes,**

**aktualizācijas un ieviešanas novērtēšanas kārtība**

## **1. Vispārīgie noteikumi**

##

* 1. Latvijas Sporta pedagoģijas akadēmijas (turpmāk – LSPA) attīstības stratēģijas izstrādes, aktualizācijas un ieviešanas novērtēšanas kārtība (turpmāk – Kārtība) nosaka LSPA attīstības stratēģijas (turpmāk – Stratēģija) saturu, kā arī kārtību, kādā to izstrādā, aktualizē un novērtē tās ieviešanu.
	2. Kārtība izstrādāta saskaņā ar Augstskolu likumu un LSPA Satversmi.
	3. Stratēģijā atspoguļo informāciju par situāciju LSPA darbības virzienos kopumā, izvirzot stratēģijas plānošanas ciklam tādus mērķus, prioritātes un sasniedzamos rezultātus, kas ir saistoši LSPA attiecīgā darbības virzienā.
	4. Stratēģiju izstrādā vidējā termiņa plānošanas ciklam līdz pieciem gadiem.
	5. Stratēģijas nosaukumā norāda Latvijas Sporta pedagoģijas akadēmijas nosaukumu (ģenitīvā), kā arī tekstu "attīstības stratēģija 20....–20.... gadam", norādot plānošanas cikla sākuma un beigu gadu. Ja stratēģija aktualizēta vai precizēta, aiz tās nosaukuma norāda tekstu iekavās "(aktualizēta 20.... gadā)" vai "(precizēta atbilstoši Augstskolu likumam 20.... gadam)".

# **Stratēģijas vispārīgā daļa**

* 1. Stratēģijas vispārīgās daļas ievadā norāda:
		1. LSPA darbības pilnvarojumu – LSPA Satversmē un citos ārējos tiesību aktos noteiktās darbības jomas vai funkcijas, kas ir LSPA kompetencē;
		2. LSPA īstenotos darbības virzienus (nosaukumu uzskaitījumu). Darbības virziens ir LSPA ietvaros saturiski nošķiramu funkciju, uzdevumu un pasākumu kopums, kas nodrošina institūcijas pilnvarojuma un funkciju īstenošanu tās kompetencē esošajās darbības jomās, nozarēs vai apakšnozarēs;
		3. LSPA prioritātes – LSPA vissvarīgākās funkcijas vai uzdevumus, kuros koncentrēti stratēģijas plānošanas ciklam nozīmīgākie LSPA resursi.
		4. Stratēģijas vispārīgās daļas darbības virzienu aprakstā par katru darbības virzienu norāda šādu informāciju:
			1. nosaukums;
			2. esošās situācijas apraksts – darbības virziena attīstības tendences un risināmās problēmas. Papildus var norādīt virziena ietvaros īstenotās funkcijas un uzdevumus, darbības virziena īstenošanā iesaistītās puses, to intereses un vajadzības, kā arī raksturot ārējās darbības vides faktoru ietekmi. Aprakstā koncentrējas uz problēmām, kas stratēģijas plānošanas ciklā risināmas pilnībā vai daļēji, norādot faktorus, kas kavē problēmas atrisināšanu;
			3. mērķis – LSPA iecerētās pārmaiņas vai vēlamais stāvoklis darbības virziena ietvaros. Mērķis var būt gan vispārīgs (darbības virzienā ietilpstošo funkciju nodrošināšana), gan specifisks (formulē vēlamo situāciju, pilnveidojot noteiktu darbību vai risinot identificētās problēmas);
			4. darbības rezultāti – izvirza no diviem līdz pieciem darbības rezultātiem, kas ir saskaņoti ar attiecīgā darbības virziena mērķi. Par katru darbības rezultātu norāda šādu informāciju: rezultāts – pārmaiņas, kas raksturo izvirzītā mērķa sasniegšanas pakāpi; rezultatīvais rādītājs – rezultāta būtiska pazīme vai mērvienība, kas nodrošina iespējami objektīvu tā sasniegšanas gaitas mērīšanu un kuru var izteikt kā skaitlisku vērtību. Katram rezultātam norāda ne vairāk kā divus rezultatīvos rādītājus; rezultatīvā rādītāja skaitliskās vērtības – plānotā rezultāta sasniegšanas gaita stratēģijas plānošanas ciklā; ja rezultāti apstiprināti ārējos plānošanas dokumentos (piemēram, strukturālo reformu plānošanas dokumentus), sasaisti atspoguļo zemsvītras atsaucēs, norādot dokumenta nosaukumu un apstiprināšanas datumu;
			5. uzdevumi darbības virziena īstenošanai. Ja uzdevumi vai pasākumi apstiprināti LSPA attīstības plānošanas dokumentos, zemsvītras atsaucēs norāda attiecīgos attīstības plānošanas dokumentus (dokumenta nosaukums un apstiprināšanas datums) un uzdevumus vai pasākumus pēc stratēģijas apstiprināšanas iekļauj LSPA darba plānā. Uzdevumi vai pasākumi darbības virziena mērķa sasniegšanai var būt izvirzīti stratēģijā, ja attiecīgā darbības virziena īstenošanai vēl nav vai netiks izstrādāts attīstības plānošanas dokuments. Arī minētajā gadījumā uzdevumus vai pasākumus pēc stratēģijas apstiprināšanas iekļauj LSPA darba plānā;
			6. sadarbības iestādes – norāda informāciju par sadarbības iestādēm (ja noslēgts līgums par konkrēto uzdevumu veikšanu).
	2. Stratēģijas vispārīgās daļas noslēgumā norāda LSPA darbības spēju izvērtējumu, iekļaujot administratīva rakstura (LSPA pārvaldes orgāni, struktūra, iekšējās kontroles sistēmas, atbalsta funkcijas, cilvēkresursi, informācijas sistēmas un materiāltehniskais nodrošinājums) veicinošus un kavējošus faktorus, LSPA darbības stiprās un vājās puses, kā arī izklāsta plānotās izmaiņas institūcijas administratīvajā darbā.
	3. Stratēģijas noslēgumā pievieno Stratēģijas īstenošanas plānojumu plānošanas ciklam, nosakot veicamās aktivitātes un uzdevumus, atbildības dalījumu par veicamo uzdevumu izpildi, izpildes termiņus un rezultātus, finansējuma avotus vai resursus.

### **Stratēģijas izstrādāšana, apstiprināšana, aktualizēšana un precizēšana**

* 1. Stratēģiju jaunam plānošanas ciklam izstrādā saskaņā ar rektora rīkojumu, ņemot vērā esošo situāciju un pieejamo LSPA budžeta apjomu, kā arī ievērojot iepriekš izvirzīto mērķu un plānoto rezultātu pēctecību.
	2. Stratēģiju izstrādā ievērojot šādus stratēģiskās plānošanas principus:
		1. Secīgu posmu ievērošana: esošās situācijas izvērtējums (SVID analīze, identificētas problēmas, noteiktas tendences un prognozes), vīzija (ilgtermiņa attīstības redzējums), prioritātes, mērķi, uzdevumi, rīcības plāns;
		2. Pakāpenības un savstarpējas saistības principa ievērošana: vīzijai ir atbilstoši jāprojicējas stratēģiskajos mērķos, prioritātēs, rīcībās un uzdevumos, ievērojot secīgu virzību no vispārīgiem uzstādījumiem uz detalizētākiem un konkrētākiem risinājumiem;
		3. Plānošanas procesa atklātums. Visi posmi notiek darba grupās, aptverot pēc iespējas plašāku mērķgrupu loku. Rektors ar rīkojumu nosaka Stratēģijas izstrādes darba grupas LSPA īstenotajos darbības virzienos.
		4. Plānošanas procesa nepārtrauktība. Tiek veikta plānošanas procesa uzraudzība, rezultātu izvērtēšana, un pārskatītas prioritātes, ja tas nepieciešams.
	3. Rektors nodrošina LSPA stratēģijas izstrādi, ievērojot 3.2.1.-3.2.4.punktos noteikto, un pēc LSPA Senāta saskaņojuma saņemšanas iesniedz to apstiprināšanai LSPA Padomē. Stratēģiju apstiprina LSPA Padome. Pēc apstiprināšanas stratēģiju ievieto LSPA tīmekļa vietnē [www.lspa.lv](http://www.lspa.lv).
	4. Grozījumus LSPA stratēģijā var iniciēt ikviens no LSPA pārvaldes orgāniem. Grozījumus atbilstoši saņemtajai iniciatīvai izstrādā rektors, saskaņo LSPA Senāts un apstiprina LSPA Padome.
1. **Stratēģijas ieviešanas novērtēšana**
	1. Stratēģijas ieviešanu novērtē LSPA Padome, izvērtējot LSPA stratēģijas ieviešanas gada pārskatu LSPA darbības virzienos un veicot sasniegto rezultātu analīzi.
	2. Stratēģijas novērtējumu izmanto par pamatu nākamā plānošanas cikla stratēģijas izstrādei. Pamatojoties uz novērtējuma rezultātiem, cik iespējams, nodrošina plānoto mērķu, rezultātu un rezultatīvo rādītāju pēctecību.
2. **Noslēguma jautājumi**

|  |
| --- |
| * 1. Kārtības īstenošanu pārrauga LSPA Padome.
	2. Kārtība stājas spēkā un var tikt grozīta ar rektora iesniegtiem, LSPA Senāta saskaņotiem un LSPA Padomes apstiprinātiem grozījumiem.

**Dokumenta vēsture:** |
| Versija  | Datums  | Izstrādātājs/Papildinātājs  | Labojumi / Komentāri  |
| 1.0  | 01.10.2020. | Studiju prorektore Andra FernāteJuriste Daina ArneVadības un komunikāciju zinātnes katedras vadītāja Signe Luika | Jauns dokuments |
| 2.0 | 09.02.2023 | Studiju prorektore Andra FernāteRektors Juris GrantsJurists Dāvis Šleija | Grozīts dokuments |